Document ID: 31994R3174

KOMISSION ASETUS (EY) N:o 3174/94,
annettu 21 päivänä joulukuuta 1994,
Espanjan kanssa käytävää naudanliha-alan kauppaa koskevien TKJ-lupien antamista koskevista lopullisista toimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 85 artiklan 3 kohdan,
sekä katsoo, että
täydentävän kaupan järjestelmän soveltamista koskevista yksityiskohtaisista säännöistä naudanliha-alalla yhteisön sellaisena kuin se oli 31 päivänä joulukuuta 1985 ja Espanjan ja Portugalin välillä sekä asetusten (ETY) N:o 3810/91 ja (ETY) N:o 3829/92 kumoamisesta 6 päivänä toukokuuta 1993 annetussa komission asetuksessa (ETY) N:o 1112/93(1), sellaisena kuin se on viimeksi muutettuna asetuksella (EY) N:o 2506/94(2), vahvistetaan erityisesti naudanliha-alalla sovellettavat viitteelliset enimmäismäärät sekä enimmäismäärät, joiden osalta TKJ-lupia voidaan antaa kahden kuukauden jaksoissa,
elävistä eläimistä 28 päivänä marraskuuta 1994 Espanjassa jätetyt TKJ-lupahakemukset ovat ylittäneet vuoden 1994 kuudennella kahden kuukauden jaksolla sovellettavan viitteellisen enimmäismäärän,
komissio on tästä syystä säätänyt asianmukaisista väliaikaisista suojatoimenpiteistä kiireellisyysmenettelyn mukaisesti asetuksessa (EY) N:o 2887/94(3); olisi toteutettava lopulliset toimenpiteet,
liittymisasiakirjan 85 artiklan 3 kohdassa tarkoitettujen lopullisten toimenpiteiden mukaisesti on syytä Espanjan kanssa käytävän kaupan pitkitetyn keskeytyksen välttämiseksi sallia TKJ-hakemusten hakeminen uudelleen 4 päivästä tammikuuta 1995 alkaen ja lukea vuoden 1995 ensimmäisellä kahden kuukauden jaksolla sovellettavaan viitteelliseen enimmäismäärään määrät, joiden osalta TKJ-lupia tosiasiallisesti annetaan, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
TKJ-lupahakemuksia voidaan hakea uudelleen 4 päivästä tammikuuta 1995 alkaen.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17
18
6